Alueiden komitean lausunto aiheesta "Ehdotus neuvoston direktiiviksi tiettyjen maanteiden tavaraliikenteeseen tarkoitettujen ajoneuvojen verotuksen sekä tiettyjen infrastruktuurien käytöstä perittävien tie- ja käyttömaksujen soveltamisesta jäsenvaltioissa" cdr 199/99 FIN -



Virallinen lehti nro C 293 , 13/10/1999 s. 0021



Alueiden komitean lausunto aiheesta "Ehdotus neuvoston direktiiviksi tiettyjen maanteiden tavaraliikenteeseen tarkoitettujen ajoneuvojen verotuksen sekä tiettyjen infrastruktuurien käytöstä perittävien tie- ja käyttömaksujen soveltamisesta jäsenvaltioissa" (1999/C 293/04) ALUEIDEN KOMITEA, joka ottaa huomioon luettelon odotettavissa olevista komission ehdotuksista, joiden kohdalla Amsterdamin sopimuksen voimaantulo 1. toukokuuta 1999 aiheuttaa muutoksen oikeusperustaan ja/tai menettelytapaan (SEC(1999) 581 final), ottaa huomioon ehdotuksen neuvoston direktiiviksi raskaitten ajoneuvojen verottamisesta tiettyjen infrastruktuurien käytöstä KOM(96) 331 lopull. - 96/0182 COD (entinen 96/0182 SYN)(1), ottaa huomioon neuvoston Euroopan yhteisön perustamissopimuksen 265 artiklan ensimmäisen kohdan ja 71 artiklan nojalla tekemän päätöksen pyytää aiheesta alueiden komitean lausunto (neuvoston kirje päivätty 3. toukokuuta 1999), ottaa huomioon työvaliokuntansa 7. toukokuuta 1999 AK:n työjärjestyksen 39 kohdan nojalla tekemän päätöksen nimittää Wendelin Weingartner ja Michel Lebrun yleisesittelijöiksi ja antaa heidän tehtäväkseen laatia aiheesta lausunto, ottaa huomioon tammikuun 16. päivänä 1997 täysistunnossaan hyväksymänsä lausunnon aiheesta "Ehdotus neuvoston direktiiviksi raskaitten ajoneuvojen verottamisesta tiettyjen infrastruktuurien käytöstä" (KOM(96) 331 lopull. - 96/0182 SYN) CdR 364/96 fin(2), jonka esittelijät olivat Wendelin Weingartner ja Michel Lebrun, hyväksyi 2. ja 3. kesäkuuta 1999 pitämässään 29. täysistunnossa (kesäkuun 3. päivän kokouksessa) yksimielisesti seuraavan lausunnon. 1. Alueiden komitea vahvistaa aiheesta "Ehdotus neuvoston direktiiviksi raskaitten ajoneuvojen verottamisesta tiettyjen infrastruktuurien käytöstä" laatimansa ja tammikuun 16. päivänä 1997 täysistunnossaan hyväksymänsä lausunnon sisällön. 2. Alueiden komitea pitää hyvin valitettavana, että neuvosto ei ole noudattanut Euroopan yhteisöjen perustamissopimuksen 265 artiklassa määrättyä menettelyä, joka koskee lausunnon antamista varten asetettavaa määräaikaa. Kyseinen määräaika on vähintään kuukausi siitä, kun komitean puheenjohtaja on vastaanottanut lausuntopyynnön. Neuvoston kirje, jossa lausuntoa pyydetään, on päivätty 3. toukokuuta 1999 ja se on merkitty vastaanotetuksi alueiden komiteassa 5. toukokuuta 1999. Neuvoston asettama määräaika päättyy 3. kesäkuuta 1999. 3. Alueiden komitea pitää erittäin valitettavana, että neuvosto poikkeaa yleisessä kannassaan huomattavasti AK:n edellisessä lausunnossaan esittämistä olennaisista näkökohdista ja yleisistä huomioista. 4. Alueiden komitea on tyytyväinen siihen, että Euroopan parlamentti on konsultoinnin yhteydessä selkeästi huomauttanut, että alueiden komiteaa on kuultava. Komitea pitää kuitenkin valitettavana, että parlamentti hyväksyi neuvoston yhteisen kannan perustamissopimuksen 251 artiklan 2 kohdan mukaisesti, vaikka alueiden komitealle ei annettu tilaisuutta antaa lausuntoaan tätä ennen. Alueiden komitea huomauttaa, että kyseessä voi olla perustamissopimuksen 230 artiklassa mainitun kaltainen olennaisen menettelymääräyksen rikkominen, josta kuka tahansa luonnollinen henkilö tai oikeushenkilö voi perustamissopimuksen 230 artiklan neljännen kohdan nojalla nostaa kanteen. Bryssel 3. kesäkuuta 1999. Alueiden komitean puheenjohtaja Manfred DAMMEYER (1) EYVL C 59, 29.2.1997, s. 9. (2) EYVL C 116, 14.4.1997, s. 58.